SIA “Rīgas Austrumu klīniskā universitātes slimnīca”

Reģ. Nr. 40003951628

Iepirkuma 

„Rehabilitācijas skrejceļa ar pacienta ķermeņa svara redukcijas sistēmu piegāde”

RAKUS 2017/42M
IEPIRKUMA PROCEDŪRAS LĒMUMS

Iepirkums tiek veikts Publisko iepirkumu likuma 9. panta kārtībā

Komisijas sēdes protokola Nr. 4 pielikums

Rīgā,
2017. gada 3. jūlijā
Pasūtītāja nosaukums: SIA „Rīgas Austrumu klīniskā universitātes slimnīca”
Iepirkuma identifikācijas numurs: RAKUS 2017/42M
Iepirkuma priekšmets: 
Rehabilitācijas skrejceļa ar pacienta ķermeņa svara redukcijas sistēmu piegāde”, atbilstoši Tehniskajai specifikācijai.
CPV kods: 33000000-0

Datums, kad paziņojums ievietots internetā: 14.06.2017.
Iepirkuma komisijas sastāvs:

Komisijas priekšsēdētājs:
U. Jaspers, Medicīnas tehnoloģiju direktors.

Komisijas priekšsēdētāja vietnieks: 
Ē. Kalniņš, stacionāra „Gaiļezers” galvenais ārsts.

Komisijas locekles:
S. Vinogradova, Medicīnas ierīču daļas medicīnas iekārtu inženiere.


I. Krūmiņa, Iepirkumu un līgumu daļas vadītāja;

Sekretāre:
J. Bičikova, Iepirkumu un līgumu daļas iepirkumu speciāliste.


Iepirkuma komisija ir izveidota un darbojas, pamatojoties uz SIA „Rīgas Austrumu klīniskā universitātes slimnīca” 2017. gada 25. maija valdes lēmumu Nr. V1/01-01/17/398.

Pretendentiem noteiktās kvalifikācijas prasības
1. Pretendents ir reģistrēts normatīvajos aktos noteiktajā kārtībā.

2. Pasūtītājs izslēdz pretendentu no dalības iepirkuma procedūrā jebkurā no šādiem gadījumiem:

· pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;

· piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150  euro;

· iepirkuma procedūras dokumentu sagatavotājs (Pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma 25. panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;

· Nolikuma 3.2.1., 3.2.2., 3.2.3. punktu noteikumi attiecas arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas Nolikumā, kā arī uz personālsabiedrības biedru, ja pretendents ir personālsabiedrība.

3. Preces ražotājam ir Eiropas Savienības valstī pilnvarotas institūcijas (notified body – angļu val.) izdots CE sertifikāts, saskaņā ar Eiropas Komisijas 1993. gada 14. jūnija Direktīvas 93/42/EEK „Par medicīniskajām ierīcēm” prasībām. 
4. Preces ražotājs ir izdevis preces EK Atbilstības deklarāciju, saskaņā ar Eiropas Komisijas 1993. gada 14. jūnija Direktīvas 93/42/EEK „Par medicīniskajām ierīcēm” prasībām. 
5. Piedāvātā Prece ražota ne agrāk kā gadu pirms Preces piegādes brīža. 
6. Pretendentam ir tiesības pārdot, uzstādīt un veikt piedāvātās Preces tehnisko apkopi un rezerves daļu nomaiņu Latvijas Republikā.
7. Pretendenta rīcībā ir vairāk kā viens servisa inženieris, kurš ir ražotāja apmācīts un sertificēts medicīnas aprīkojuma uzstādīšanai, remonta un apkopes veikšanai Latvijas Republikā. 
8. Pretendentam jānodrošina medicīnas iekārtu tehnisko uzraudzību (funkciju atbilstības testu un elektrodrošības pārbaudes) atbilstoši 2005.gada 02.augusta Ministru kabineta noteikumiem „Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība”. Pārbaudes veicējam, jābūt akreditētam atbilstoši LVS EN ISO/IEC 17020:2005 standarta prasībām tehniskajā specifikācijā noteikto medicīnisko ierīču funkciju atbilstības testēšanā un elektrodrošības pārbaužu veikšanā. Pārbaudes rezultātā jābūt sastādītam dokumentam par iekārtas atbilstību. 
9. Pretendenta piedāvātai iekārtai ir iekārtas ražotāja izdota datu brošūra, buklets. Datu brošūrā, bukletā ir jābūt atspoguļotiem visiem tehniskajā specifikācijā noteiktajiem parametriem (nav iešujama kopā ar citiem dokumentiem). 
10. Pretendentam piegādājot Preci, jāiesniedz iekārtas instrukcija latviešu valodā uz papīra un CD formātā. 
11. Pretendentam jānodrošina 24 mēnešu garantiju rehabilitācijas skrejceļam.
12. Ierīces piegādātājs ir preces ražotāja autorizēts pārstāvis, kuram ir tiesības nodrošināt preces piegādi, uzstādīšanu un servisu Latvijas teritorijā.
Piedāvājuma vērtēšana un izvēles kritērijs
Piedāvājumu vērtēšana
1. Vērtēšana notiek sekojoši:

· piedāvājumu noformējuma pārbaude;

· visu pretendentu atbilstības Publisko iepirkuma likuma 9. panta astotās daļas 2. punkta noteikumiem pārbaude konstatējot nodokļu nomaksas stāvokli uz piedāvājumu iesniegšanas termiņa pēdējo dienu;

· pretendentu atbilstības kvalifikācijas prasībām pārbaude;

· piedāvājumu atbilstības pārbaude;

· piedāvājumu izvēle iepirkuma līguma slēgšanas tiesību piešķiršanai saskaņā ar noteiktajiem piedāvājuma izvērtēšanas kritērijiem;

· pretendenta, kuram būtu piešķiramas iepirkuma līguma slēgšanas tiesības, atbilstības Publisko iepirkuma likuma 9. panta astotās daļas noteikumiem pārbaude.
2. Komisija ir tiesīga izslēgt pretendentu no tālākās dalības iepirkuma procedūrā gadījumos, ja:

· pretendents neatbilst šajā Nolikumā norādītajiem kritērijiem vai normatīvo aktu prasībām;

· pretendents izslēdzams atbilstoši Publisko iepirkuma likuma noteikumiem;

· pretendents norādījis nepatiesas ziņas;

· pretendents nav sniedzis ziņas par atbilstību minētajiem kritērijiem (nav iesniedzis visus 4. punktā norādītos dokumentus vai prasīto informāciju);

· piedāvājums neatbilst normatīvajos aktos un Nolikumā norādītajām prasībām;

· pretendents nav iesniedzis piedāvājumu par visu iepirkuma priekšmetu;

· pretendenta piedāvājums ir nepamatoti lēts.

3. Komisija, vērtējot pretendentu finanšu piedāvājumus, pārbauda vai piedāvājumā nav aritmētiskās kļūdas. Ja tiek konstatēta aritmētiska kļūda, komisija izlabo aritmētiskās kļūdas uzskatot, ka nekļūdīga ir piedāvātā vienas vienības cena. Par kļūdu labojumu komisija paziņo pretendentam.

4. Komisijai ir tiesības pārbaudīt pretendenta sniegto ziņu patiesumu, kā arī pieprasīt informāciju no kompetentām iestādēm.

5. Ja pretendenta iesniegtā informācija atšķiras no publiski pieejamās datu bāzēs un reģistros atrodamās, iepirkuma komisijai ir tiesības uzskatīt, ka pretendents sniedzis nepatiesas ziņas 

Piedāvājuma izvēles kritērijs
Iepirkuma komisija izvēlas piedāvājumu ar viszemāko cenu no Nolikuma un Tehniskās specifikācijas prasībām atbilstošajiem piedāvājumiem.

Piedāvājumu iesniegšanas termiņš: 27.06.2017., plkst. 13:00.

Piedāvājumu atvēršanas vieta, datums un laiks: stacionārā “Gaiļezers”, Hipokrāta ielā 2, Rīgā, 1. stāvā, 115. kabinetā, Iepirkumu un līgumu daļas sēžu zālē, 27.06.2017., plkst. 13:00.

Piedāvājumu iesniegušie pretendenti un piedāvātās cenas:
	Nr. p.k.
	Pretendents
	Pretendenta piedāvātā cena 

EUR bez PVN

	1
	2
	3

	1.
	SIA „A.Medical”
	13 900.00                  

	2.
	SIA “Arbor Medical Korporācija”
	23 999.00

	3.
	SIA “BEKA BALTIC”
	28 000.00

	4.
	SIA “Baltmedika”
	36 555.00


Pretendenta nosaukums, ar kuru tiks slēgts iepirkuma līgums:
SIA „Arbor Medical Korporācija” ar līgumcenu 23 999.00 EUR bez PVN.
Noraidītie un noraidīšanas iemesls:
Pretendenta SIA “A.Medical” iesniegtais piedāvājums neatbilst izvirzītajām tehniskajām prasībām:

1. tehniskajā specifikācijā 1.5. punktā prasīts maksimālais pacienta svars ne mazāks par 225 kg, bet pretendenta piedāvātai precei svars ir 200kg; 
2. tehniskajā specifikācijā 1.7. punktā prasīts skrejceļa skriešanas virsmas garums ne mazāks par 150 cm, bet pretendenta piedāvātajai precei skriešanas virsmas garums ir 140 cm;

3. tehniskajā specifikācijā 1.10. punktā prasīts kopējais ierīces garums ne lielāks par 215 cm, bet pretendenta piedāvātajai precei kopējais ierīces garums ir 217 cm;

4. tehniskajā specifikācijā 1.12. punktā nav norādīts, ka vadības panelis ir ar skārienjūtīgu ekrānu

5. tehniskajā specifikācijā 1.13. punktā nav norādīts, ka vadības panelī var saglabāt vismaz 50 individuālus treniņa protokolus;
6. tehniskajā specifikācijā 1.15. punktā prasīts kopējais pulsa modulis, kurš nodrošina sirdsdarbības frekvences attēlošanu uz kontroles paneļa ekrāna un sirdsdarbības kontrolētu treniņa protokolu lietošanu. Komplektā ar bezvadu sensoru (krūšu jostu), bet pretendenta piedāvātā prece nenodrošina sirdsdarbības kontrolētu treniņa protokolu lietošanu, komplektā nav bezvadu sensora (krūšu jostas);
7. tehniskajā specifikācijā 2.3. punktā prasīts, ka svara redukciju nodrošina atsperu sistēma, bet pretendents piedāvāto svara redukciju nodrošina ar elektrisko pacelšanas sistēmu;
8. tehniskajā specifikācijā 2.10. punktā prasīts, ka ierīces iekšējais platums nedrīkst būt mazāks par 110 cm, bet pretendents piedāvā ierīces iekšējo platumu 90 cm.

tehniskajā specifikācijā 2.11. punktā prasīts, ka maksimālais pacienta garums nedrīkst būt mazāks par 215 cm, bet pretendents piedāvā pacienta garumu 210 cm.
Komisijas locekļi:
U. Jaspers


Ē. Kalniņš


S. Vinogradova


I. Krūmiņa

Sekretāre: 
 J. Bičikova

